A4-0358/98

Απόφαση σχετικά με την κοινή θέση που καθόρισε το Συμβούλιο όσον αφορά την έκδοση οδηγίας του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις (C4-0389/98 - 96/0276(SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0389/98 - 96/0276(SYN)),

- έχοντας υπόψη τη γνωμοδότηση σε πρώτη ανάγνωση ((ΕΕ C 34 της 2.2.1998, σελ. 75.)) σχετικά με την πρόταση της Επιτροπής προς το Συμβούλιο (COM(96) 0538 - 96/0276(SYN)) ((ΕΕ C 99 της 26.3.1997, σελ. 32.)),

- έχοντας υπόψη την τροποποιημένη πρόταση της Επιτροπής ((ΕΕ C 126 της 24.4.1998, σελ. 8)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0358/98),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 2)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

10α. ότι τα άτομα που λόγω του επαγγέλματός των έρχονται τακτικά σε επαφή με οργανικούς διαλύτες διατρέχουν τέτοιους κινδύνους υγείας ώστε είναι ανάγκη να ληφθούν προληπτικά μέτρα[semigr ]

(Τροπολογία 3)

Αιτιολογική σκέψη 23α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

23α. ότι τα κράτη μέλη οφείλουν να λαμβάνουν κατάλληλα μέτρα για να ενθαρρύνουν την προώθηση της καλύτερης διαθέσιμης τεχνολογίας, σύμφωνα με τις αρχές που παρατίθενται στην οδηγία 96/61/ΕΚ, ώστε να ελαχιστοποιηθούν οι εκπομπές οργανικών διαλυτών και οργανικών ενώσεων στο περιβάλλον[semigr ]

(Τροπολογία 4)

Αιτιολογική σκέψη 24α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

24α. ότι για τη συμπλήρωση της παρούσας οδηγίας, η Επιτροπή θα πρέπει να υποβάλει ρυθμίσεις για την κυκλοφορία στην αγορά προϊόντων που περιέχουν οργανικούς διαλύτες για επαγγελματική ή οικιακή χρήση (π.χ. ελαιοχρωματισμοί, μαστορέματα), ώστε να επιτευχθεί περιορισμός των εκπομπών πτητικών οργανικών ενώσεων που δεν προέρχονται από εγκαταστάσεις, εκπομπές οι οποίες ανέρχονται επί του παρόντος σε 30% του συνόλου.

(Τροπολογία 5)

Αιτιολογική σκέψη 24β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

24β. ότι η Επιτροπή θα εξετάσει τον τρόπο με τον οποίο θα μπορούν να καλύπτονται στο μέλλον από νομοθετικές ρυθμίσεις εγκαταστάσεις οι οποίες ευρίσκονται κάτω των οριακών τιμών όπως αυτές ορίζονται στα παραρτήματα[semigr ] ότι τούτο αφορά επίσης ρύθμιση σχετικά με το φινίρισμα οχημάτων με μηδενική οριακή τιμή,

(Τροπολογία 6)

Αιτιολογική σκέψη 24 γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

24γ. ότι τα κράτη μέλη τα οποία έχουν προχωρήσει περισσότερο από ό,τι η υπόλοιπη Κοινότητα όσον αφορά την υποκατάσταση επικινδύνων οργανικών διαλυτών πρέπει να έχουν τη δυνατότητα να εφαρμόζουν αυστηρότερους περιορισμούς.

(Τροπολογία 7)

Άρθρο 2, σημείο 2

>Αρχικό κείμενο>

2. «Υφιστάμενη εγκατάσταση»: εγκατάσταση που ήδη λειτουργεί ή, βάσει νομοθετικών διατάξεων που ίσχυαν πριν από την ημερομηνία θέσης σε εφαρμογή της παρούσας οδηγίας, εγκατάσταση που έχει λάβει άδεια ή εγκατάσταση που έχει καταχωρηθεί σε μητρώο ή για την οποία, κατά τη γνώμη της αρμόδιας αρχής, έχει υποβληθεί πλήρης αίτηση για άδεια, με την προϋπόθεση ότι η εν λόγω εγκατάσταση τίθεται σε λειτουργία το αργότερο ένα έτος μετά την ημερομηνία θέσης σε εφαρμογή της παρούσας οδηγίας[semigr ]

>Κείμενο μετά την ψηφοφορία στο ΕΚ>

2. «Υφιστάμενη εγκατάσταση»: εγκατάσταση που ήδη λειτουργεί ή, βάσει νομοθετικών διατάξεων που ίσχυαν πριν από την ημερομηνία θέσης σε εφαρμογή της παρούσας οδηγίας, εγκατάσταση που έχει λάβει άδεια ή εγκατάσταση που έχει καταχωρηθεί σε μητρώο ή για την οποία, κατά τη γνώμη της αρμόδιας αρχής, έχει υποβληθεί πλήρης αίτηση για άδεια, με την προϋπόθεση ότι η εν λόγω εγκατάσταση τίθεται σε λειτουργία το αργότερο

δύο έτη μετά την ημερομηνία θέσης σε εφαρμογή της παρούσας οδηγίας[semigr ]

(Τροπολογία 8)

Άρθρο 7, παράγραφος 1

>Αρχικό κείμενο>

1. Η Επιτροπή εξασφαλίζει ότι διενεργείται η ανταλλαγή πληροφοριών μεταξύ των κρατών μελών και των ενδιαφερομένων δραστηριοτήτων σχετικά με τη χρήση των οργανικών ουσιών και τις δυνατότητες υποκατάστασής τους. Εξετάζει την καταλληλότητα προς χρήση, τις πιθανές επιπτώσεις στην υγεία των ανθρώπων και στο περιβάλλον και τις οικονομικές συνέπειες, ιδίως δε το κόστος και τα οφέλη των διαθέσιμων εναλλακτικών λύσεων, με σκοπό τη διατύπωση συστάσεων για τη χρήση ουσιών και τεχνικών με τις ελάχιστες πιθανές επιπτώσεις στον ατμοσφαιρικό αέρα, στα ύδατα, στο έδαφος, στα οικοσυστήματα, και στην υγεία των ανθρώπων. Μετά την ανταλλαγή των πληροφοριών, η Επιτροπή δημοσιεύει τις συστάσεις για κάθε δραστηριότητα.

>Κείμενο μετά την ψηφοφορία στο ΕΚ>

1. Η Επιτροπή εξασφαλίζει ότι διενεργείται η ανταλλαγή πληροφοριών μεταξύ των κρατών μελών και των ενδιαφερομένων δραστηριοτήτων σχετικά με τη χρήση των οργανικών ουσιών και τις δυνατότητες υποκατάστασής τους. Εξετάζει την καταλληλότητα προς χρήση, τις πιθανές επιπτώσεις στην υγεία των ανθρώπων

γενικά και από την έκθεση κατά τη διάρκεια της εργασίας ειδικότερα και τις πιθανές επιπτώσεις στο περιβάλλον και τις οικονομικές συνέπειες, ιδίως δε το κόστος και τα οφέλη των διαθέσιμων εναλλακτικών λύσεων, με σκοπό τη διατύπωση συστάσεων για τη χρήση ουσιών και τεχνικών με τις ελάχιστες πιθανές επιπτώσεις στον ατμοσφαιρικό αέρα, στα ύδατα, στο έδαφος, στα οικοσυστήματα, και στην υγεία των ανθρώπων. Μετά την ανταλλαγή των πληροφοριών, η Επιτροπή δημοσιεύει τις συστάσεις για κάθε δραστηριότητα.

(Τροπολογία 9)

Άρθρο 8, παράγραφος 2

>Αρχικό κείμενο>

2. Τα κράτη μέλη εξασφαλίζουν ότι οι οδοί εκπομπής οι εφοδιασμένες με εξοπλισμό μείωσης και των οποίων η ροή μάζας στο τελικό σημείο έκλυσης είναι μεγαλύτερη από 10 kg/h ολικού οργανικού άνθρακα, παρακολουθούνται συνεχώς ως προς τη συμμόρφωσή τους.

>Κείμενο μετά την ψηφοφορία στο ΕΚ>

2. Τα κράτη μέλη εξασφαλίζουν ότι οι οδοί εκπομπής οι οποίες είναι εφοδιασμένες με εξοπλισμό μείωσης και των οποίων η ροή μάζας στο τελικό σημείο έκλυσης είναι μεγαλύτερη από 10 kg/h ολικού οργανικού άνθρακα,

μετρούνται συνεχώς ή υπολογίζονται ποσοτικά με οποιαδήποτε άλλη ισότιμη μέθοδο.

(Τροπολογία 10)

Παράρτημα I, 18η κατηγορία («Φινίρισμα οχημάτων»)

>Αρχικό κείμενο>

- κάθε βιομηχανική ή εμπορική δραστηριότητα επίστρωσης και σχετικές δραστηριότητες απολίπανσης οδικού οχήματος όπως ορίζεται στην οδηγία 70/156/ΕΟΚ ή μέρους αυτού, που εκτελείται ως μέρος της επισκευής του οχήματος, της συντήρησής του ή της διακόσμησής τους εκτός των κατασκευαστικών εγκαταστάσεων, καθώς και η αρχική επίστρωση οχημάτων με υλικά φινιρίσματος, όταν αυτό εκτελείται μακριά από την αρχική γραμμή παραγωγής.

>Κείμενο μετά την ψηφοφορία στο ΕΚ>

- κάθε βιομηχανική ή εμπορική δραστηριότητα επίστρωσης και σχετικές δραστηριότητες απολίπανσης οδικού οχήματος όπως ορίζεται στην οδηγία 70/156/ΕΟΚ ή μέρους αυτού, που εκτελείται ως μέρος της επισκευής του οχήματος, της συντήρησής του ή της διακόσμησής του εκτός των κατασκευαστικών εγκαταστάσεων, καθώς και η αρχική επίστρωση οχημάτων με υλικά φινιρίσματος, όταν αυτό εκτελείται μακριά από την αρχική γραμμή παραγωγής

ή όταν το όχημα είναι της κατηγορίας 0.

(Τροπολογία 11)

Παράρτημα ΙΙ Α, πρώτος πίνακας, δέκατη τρίτη κατηγορία

>TABLE>

(Τροπολογία 12)

Παράρτημα III, παράγραφος 4, σημείο i) γ)

>Αρχικό κείμενο>

γ) Για την εκτίμηση της συμμόρφωσης προς τις απαιτήσεις του άρθρου 5, παράγραφος 5, σημείο (β), στοιχείο (ii), θα πρέπει να καταρτίζεται κάθε χρόνο σχέδιο διαχείρισης διαλυτών για τον προσδιορισμό των συνολικών εκπομπών από όλες τις εκάστοτε δραστηριότητες. Ο αριθμός αυτός θα πρέπει κατόπιν να συγκρίνεται με τις συνολικές εκπομπές που θα προέκυπταν, αν η εγκατάσταση πληρούσε τις απαιτήσεις του Παραρτήματος II για κάθε επιμέρους δραστηριότητα.

>Κείμενο μετά την ψηφοφορία στο ΕΚ>

γ) Για την εκτίμηση της συμμόρφωσης προς τις απαιτήσεις του άρθρου 5, παράγραφος 5, σημείο (β), στοιχείο (ii), θα πρέπει να καταρτίζεται κάθε

τρία χρόνια σχέδιο διαχείρισης διαλυτών για τον προσδιορισμό των συνολικών εκπομπών από όλες τις εκάστοτε δραστηριότητες. Ο αριθμός αυτός θα πρέπει κατόπιν να συγκρίνεται με τις συνολικές εκπομπές που θα προέκυπταν, αν η εγκατάσταση πληρούσε τις απαιτήσεις του Παραρτήματος II για κάθε επιμέρους δραστηριότητα.